Държавен вестник, бр. 17, 2024 г., стр. 165

БРОЙ  17	
Д Ъ Р Ж А В Е Н  В Е С Т Н И К 	
СТР.  165  
 
ДОКУМЕНТ № 4 
ИНФОРМАЦИЯ ЗА ПАЦИЕНТА (РОДИТЕЛЯ/ НАСТОЙНИКА/ ПОПЕЧИТЕЛЯ) 
 
НЕПАРАЗИТАРНИ КИСТИ НА ЧЕРНИЯ ДРОБ 
Кистите, развиващи се в черния дроб, биват паразитарни и непаразитарни. По отношение на 
непаразитарните кисти се прилага диференцирано лечение според тяхната големина. По строга 
преценка по-малките кисти могат да се пунктират под контрола на ултразвук и да се евакуира 
съдържимото им. При по големите кисти се прилагат различни оперативни процедури (ексцизия и 
кисторезекция). При много строга преценка и подбор е възможно и някои ехинококови чернодробни 
кисти да се пунктират под ехографски контрол, да се евакуират и в остатъчната кухина да се въведат 
лечебни вещества. 
Защо трябва да постъпите в болница? 
Повечето от изследванията, доказващи наличието на кисти в черния дроб, могат да се 
осъществят амбулаторно (извън болницата). Постъпването в болница е наложително при 
установяване на показания за извършване на операция. 
Какво Ви предстои преди и след постъпване в хирургично отделение? 
При изяснена диагноза посредством ехогрофия, компютърна аксиална томография (скенер) и 
имунологични изследвания на кръвта за ехинококоза, гастроентерологът ще Ви насочи за 
консултация с хирург. Той ще Ви запознае с необходимите допълнителни изследвания, с 
възможностите на хирургичното лечение, каква операция е необходима, очаквания резултат, 
усложнения и изход, вероятната прогноза. След постъпването в болницата се провеждат 
задължително предоперативни консултации с кардиолог и анестезиолог, а при необходимост с друг 
специалист - алерголог (при данни за алергия), ендокринолог (напр. при захарен диабет) и др. Ако е 
необходима предоперативна подготовка, тя се провежда в дома или след постъпване в хирургично 
отделение по преценка на хирурга, съгласувано с мнението на консултантите. 
Преди операцията се поставя тънка сонда, преминаваща през едната ноздра и достигаща до 
стомаха, която Ви предпазва от аспириране (вдишване) на стомашен сок при анестезията и от 
повръщане в периода след операцията, до възстановяване на чревната перисталтика. Налага се 
поставянето на уретрален катетър, достигащ до пикочния мехур, което позволява урината да се 
отчита и отделя безпрепятствено по време на цялата хирургична намеса, без да се преразтяга 
пикочния мехур. 
 
ОНКОЛОГИЧНО ЗАБОЛЯВАНЕ НА ЧЕРНОДРОБНО-ЖЛЪЧНАТА СИСТЕМА 
Възможностите за лечението на онкологичните (злокачествените) заболявания на жлъчно-
чернодробната система са: 
Хирургично лечение – има за цел премахване на тумора и/или премахване на усложнения 
свързани с неговото развитие. 
Химиотерапия - използват се специални лекарства (химиотерапевтици) за въздействие върху 
онкологичните клетки. Химиотерапевтиците могат да бъдат хапчета или разтвори, които се вкарват в 
тялото посредством игли, поставени във вената. 
Ако е премахнат целият видим тумор по време на операцията, лекарят може да приложи 
химиотерапия на пациента, за да въздейства върху клетките, останали невидими след операцията. 
При лъчевата терапия се използват рентгенови или други лъчи с висока енергия, за 
въздействие върху онкологични клетки. Радиацията може да дойде от апарати извън тялото (външна 
лъчетерапия) или от радиоактивни материали, поставени в тялото посредством специални 
пластмасови тръбички (вътрешна лъчетерапия). Лъчевата терапия може да се използва 
самостоятелно или в комбинация с химиотерапия. 
Имунотерапията се стреми да подпомогне организма сам да се пребори с тумора. Използват 
се вещества, образувани от човешки организъм или специално синтезирани в лаборатории, които 
директно атакуват или с помощта на естествените сили на организма въздействат върху онкологични 
клетки. То може да се съчетава с другите видове терапия. 
При тези заболявания лъчетерапията и химиотерапията имат по-ограничено приложение. 
Туморът на черния дроб е заболяване, при което се откриват туморни “малигнени” клетки в 
чернодробния паренхим. Той бива първичен чернодробен рак – когато се развива за първи път в този 
орган и вторичен – когато черния дроб се обхваща от метастази на карцином, първично възникнал в 
друг орган на тялото. И в двата случая заболяването се лекува по хирургичен начин. Честотата на 
разпространение на болестта е свързана с честотата на разпространението на някои заболявания, 
по-важни от които са – чернодробна цироза вследствие на хепатит В и С, алкохолна цироза и цироза 
без изяснена причина. 
Възможностите на лечението и прогнозата зависят в голяма степен както от големината на 
карцинома, така и от степента на съпътствуващата чернодробна цироза и функционалното състояние 
на чернодробния паренхим. Най-често началните прояви на заболяването са съпроводени с болка и 
тежест в дясното подребрие, лесна уморяемост и безсилие, отслабване на телесно тегло (особено